**noVÁ DACIA SPRING ELECTRIC**

**ELEKTRICKÁ REVOLúCia DACIE**

**2020**



**NOVÁ r-EV-olúcia**

Dacia svojimi dostupnými modelmi spôsobila automobilový prevrat. Model Logan v roku 2004 sprístupnil kúpu nového vozidla širokej verejnosti, Duster radikálne zmenil segment SUV vozidiel a Sandero sa stalo lídrom v predaji pre súkromných klientov v Európe. Dacia aktuálne predstavila 3. generáciu modelov a určuje tak novú podobu dostupného a moderného automobilu.

Dacia otvára ďalšiu kapitolu svojej histórie odhalením svojho prvého 100 % elektrického modelu. Nástup na trh elektromobilov do mesta ohlásila v marci predstavením svojho predvádzacieho modelu Dacia Spring Electric.

Dacia Spring Electric sa aktuálne objavila vo svojej sériovej podobe. A to konkrétne v troch verziách:

* Štýlové mestské vozidlo pre každodenný život v meste.
* Vozidlo primárne určené pre zdieľanú mobilitu.
* Cargo – vozidlo pre rozvážanie tovaru v centrách miest, kde neprodukuje znečisťujúce emisie.

Spring Electric je najdostupnejším elektromobilom do mesta na trhu. Kombinuje atraktívny vzhľad v štýle SUV (má rekordne veľký priestor pre cestujúcich vo svojej triede) a jednoduchý a spoľahlivý elektrický pohon s dostatočným dojazdom. Je to všestranné a praktické vozidlo do mesta.

Elektromobilita sa postupne stáva súčasťou nášho každodenného života. Skupina Renault a Aliancia Renault-Nissan získali celosvetovo desaťročné skúsenosti už ako priekopníci elektromobility. Skupina Renault vyrába každý piaty elektromobil v Európe. Viac ako 30 000 jej zamestnancov je špecificky vyškolených práve v oblasti elektromobility. Dacia prispôsobuje elektromobilitu svojej filozofii – ponúkať moderné vozidlo, ktoré zodpovedá hlavným potrebám: Spring Electric ako malý, robustný a priestranný elektromobil za bezkonkurenčnú cenu.

Objednávky na nový model Dacia Spring budú prijímané na jar 2021, sortiment a obchodné ponuky budú jednoduché: tri vezie, dve úrovne výbavy a batéria, ktorá je zahrnutá už v cene vozidla.

*„Značka Dacia sa vždy snažila definovať podstatu automobilizmu. V automobilovom priemysle sme známy našimi revolučnými modelmi, najskôr Logan a potom Duster, ktorý sprístupnil SUV všetkým. Dnes prichádza revolúcia Dacie s názvom Dacia Spring. Spring prerazí na všetkých troch rozdielnych trhoch: osobné vozidlo, zdieľaná mobilita a last-mile deliveries s úžitkovou verziou Cargo. Dacia Spring opäť zamieša karty, tentokrát ponúka každému dostupné riešenie elektromobility“.*

**Denis Le Vot, člen výkonného výboru Skupiny Renault**

**Dizajn EXTERIÉRU**



**AUTO DO MESTA, KTORÉ IDE S DOBOU A MÁ ATRAKTÍVNY VZHĽAD**

Prvé malé auto ponuky značky Dacia do mesta narúša zákonitosti „konvenčného“ elektromobilu. Zvýšená svetelná výška, výrazné blatníky a strešné lišty mu dávajú dobrodružný až bojovný vzhľad, ideálny pre zápas s džungľou mesta.

**VZHĽAD SUV**

Výrazná silueta obsahuje prvky zo sveta SUV, vrátane širších blatníkov, strešných líšt, predných a zadných ochrán nárazníkov a vyššej svetelnej výšky. Výrazné krivky a oblá kapota dodávajú vozidlu dojem robustnosti. Spring Electric je pritom skutočné auto do mesta s mierami: dĺžka 3,73 m, šírka 1,62 (bez spätných zrkadiel) a výška 1,51 m.

**ŠTÝLOVÉ DETAILY**

Spring Electric neunikne pozornosti vďaka svetelnému podpisu Dacia, doplnkom v oranžovej farbe pre uvádzaciu edíciu modelu alebo napríklad štýlovými kolesami Flexwheel. Predná maska Spring Electric je vyplnená 3D reliéfom so znakom Dacia a elegantne zakrýva dvierka dobíjacej zásuvky, ktorá sa otvára z kabíny.

**DIZAJN INTERIÉRU**



**REKORDNE VEĽKÝ VNÚTORNÝ PRIESTOR**

Kabína Dacie Spring ponúka priestranný interiér a kufor. Do príjemnej a dobre vybavenej kabíny sa pohodlne vojdú štyri dospelé osoby.

**VNÚTORNÝ PRIESTOR**

Pri svojich kompaktných vnútorných rozmeroch päťdverového auta do mesta, ponúka Spring štyri miesta pre dospelých. Dojem priestrannosti interiéru prispieva k celkovému pohodliu. Cestujúci vpredu majú k dispozícii celkom 23,1 l uloženého priestoru – vo veľkej schránke palubnej dosky, v priestoroch dverí a v priehradke stredovej konzoly. Cestujúci vzadu majú k dispozícii vrecká v operadlách predných sedadiel.

**AUTO DO MESTA S PORIADNYM BATOŽINOVÝM PRIESTOROM**

Batožinový priestor má najväčší objem vo svojej kategórii: 280 l (aj v prípade voliteľnej rezervnej pneumatiky). Takýto objem je hodný vyššieho segmentu. Pre väčšiu modularitu sú zadné operadlá sklopené a priestor pre náklad v tejto konfigurácii poskytne približne 600 litrov.

**BOHATÁ VÝBAVA**

Sériová výbava zhŕňa riadenie so 100 % elektrickým posilňovačom, diaľkové centrálne zamykanie a štyri elektricky ovládané okná.

Aby vodič nemusel zbytočne spúšťať oči z cesty, má na prístrojovej doske prehľadný digitálny display 3,5 palca a jednoduchým stlačením tlačidla na volante môžeme aktivovať hlasové ovládanie pomocou Google alebo Apple.

Manuálna klimatizácia, multimediálny systém, elektricky ovládané spätné zrkadielka a plnohodnotná rezervná pneumatika sú taktiež k dispozícii.

**PRÍJEMNÝ INTERIÉR**

Kabína Spring Electric sa vyznačuje modrými dekoráciami na úrovni ventilácie a centrálneho displeja. Namiesto riadiacej páky je tu jednoduché ovládanie cez chrómované koliesko s tromi polohami: D (drive/jazda v pred), N (neutral) a R (return/spiatočka).

**JEDNODUCHÉ OVLÁDANIE**

Vďaka malému polomeru otáčania (4,8 m) sa Spring Electric jednoducho pohybuje mestom. Má asistenta parkovania – k dispozícii na požiadanie, poskytuje vizuálnu a zvukovú asistenciu vďaka zadným parkovacím senzorom a parkovacej kamere, ktorá premieta obraz na displej multimediálneho systému s dynamickými vodiacimi líniami.

**INTUITÍVNY MULTIMEDIÁLNY SYSTÉM**

Multimediálna výbava Media Nav zahŕňa elegantný dotykový 7 palcový displej, rádio s DAB, kompatibilitu Apple Carplay a Android Auto, Bluetooth a USB port. Hlasové ovládania cez smartphone sa dá aktivovať pomocou tlačidiel na volante.

**POHON A DOBÍJANIE**



**JEDNODUCHÝ A SPOĽAHLIVÝ ELEKTRICKÝ POHON**

Spring Electric, verná filozofii značky Dacia, dostupná pri nákupe a ekonomická na cestách. Predáva sa za bezkonkurenčnú cenu a s dojazdom 225 km WLTP. Je jednoduchá, viacúčelová, spoľahlivá a robustná. Má vlastnosti, ktoré dokonale zodpovedajú jej 100 % elektrickému pohonu.

**VEĽMI PRÍJEMNÝ** **POHON**

100 % elektrický pohon 33 kW/44 koní je spojený s batériou, ktorá má kapacitu 26,8 kWh. Táto technológia využíva všetky skúsenosti Skupiny Renault s elektromobilitou. Desať rokov celosvetovo jedinečných skúseností. Spoľahlivý, silný a bezpečný motor ponúka mnohé príjemné zážitky: plynulé zrýchlenie bez trhania, jazda bez hluku spaľovacieho motora a bez zbytočných vibrácií. Spring Electric ponúka nižšie prevádzkové náklady než ekvivalentný model so spaľovacím motorom, pretože ceny energie a náklady na údržbu sú podstatne nižšie.

**V POHODE V MESTE AJ MIMO MESTA**

Spring Electric je 100 % elektrické viacúčelové vozidlo. Pohybuje sa pohodlne v centre mesta ako aj na cestách mimo mesta vďaka svojej výške svetiel a vyváženému správaniu sa na ceste. Ponúka veľkú voľnosť vďaka svojej spoľahlivej mechanike, dojazdu a komfortnému interiéru.

**JEDNODUCHÉ DOBÍJANIE**

Pre väčšiu slobodu ponúka Dacia Spring široký výber možnosti dobíjania: z domácej zásuvky 230 V vďaka sériovo dodávanému káblu, zo zásuvky domáceho Wallboxu (kábel k dispozícii na požiadanie) alebo z DC nabíjacej stanice (tiež na požiadanie).

**Doba nabíjania lítiovo-iónovej batérie:**

* Menej než hodinu na nabitie na 80 % z nabíjacej stanice DC 30 kW.
* Menej než 5 hodín na nabitie na 100 % zo zásuvky Wallbox 7,4 kW.
* Menej než 8,5 hodiny na nabitie 100 % zo zásuvky Wallbox 3,7 kW.
* Menej než 14 hodín na nabitie na 100 % z domácej zásuvky 2,3 kW.

**PRAKTICKÁ APLIKÁCIA**

Bezplatná aplikácia MY Dacia umožňuje zistiť cez smartphone v reálnom čase stav batérie, zostávajúci dojazd v kilometroch, vzdialene spustiť klimatizáciu či lokalizovať vozidlo v reálnom čase. Ak je Spring Electric pripojené na dobíjanie, aplikácia môže informovať o stave nabíjania, dokonca ho spustiť či zastaviť.

**ZJEDNODUŠENÁ ÚDRŽBA**

Elektromotor funguje s omnoho menším počtom pohyblivých častíc než spaľovací motor. Je spoľahlivejší a menej nákladný pri údržbe než spaľovací motor. Na Dacia Spring Electric sa poskytuje záruka 3 roky/100 000 km a na batériu záruka 8 rokov/120 000 km.

**ŠOFÉROVANIE A BEZPEČNOSŤ**



**VIACÚČELOVÉ PRAKTICKÉ AUTO DO MESTA**

Spring Electric poskytuje prístup k dostupnej elektromobilite. Vďaka svojím rozmerom a dojazdu, ktorý poskytuje pocit istoty, ponúka aj všestrannosť. Tá umožňuje plne využiť komfort v kabíne a potešenie z jazdy na elektrický pohon.

**DOJAZD, KTORÝ POSKYTUJE POCIT ISTOTY**

Ľahké a kompaktné vozidlo Spring Electric má dojazd 225 km v cykle WLTP a 295 km v cykle WLTP City. Zaručuje tak všestrannosť nie len v meste, ale aj v prímestskej prevádzke.

V Európe je priemerná dĺžka každodennej jazdy 31 km v segmente A (autá do mesta). Na základe týchto dát by stačilo tomuto modelu Spring Electric len jedno nabitie na týždeň.

**DOKONALÉ POTEŠENIE Z ELEKTRICKÉHO POHONU**

Elektrický pohon ponúka mnohé výhody pri prevádzke: rýchla reakcia pri potrebe zrýchliť (krútiaci moment 12 Nm dostupný okamžite), žiadne radenie a žiadne vibrácie motora.

**BEZPEČNOSŤ NA PALUBE**

Sériová bezpečnostná výbava zahrňuje okrem iného aj: obmedzovač rýchlosti, ABS, ESP, elektronický rozdeľovač brzdného účinku, 6 airbagov, núdzové volanie (SOS tlačidlo), automatické rozsvecovanie svetiel a automatické núdzové brzdenie. Tento systém je aktívny v rozmedzí 7 až 125 km/hod a prostredníctvom predného radaru zistí vzdialenosť vozidla vpredu (idúceho alebo stojaceho). Pokiaľ vozidlo zaznamená nebezpečenstvo nárazu, upozorní vodiča vizuálne aj hlasovo a zvýši výkon brzdného systému, pokiaľ vodič sám brzdí. Pokiaľ vodič nereaguje, ale nebezpečenstvo stále hrozí, aktivizujú sa brzdy automaticky.

**ÚSPORY PRI PREVÁDZKE**

Spring Electric je dostupný čo sa týka nákupu aj prevádzky. Jeho prevádzkové náklady (TCO – Total Cost of Ownership) sú nižšie než u podobného vozidla so spaľovacím motorom. Ponúka dokonca nižšie TCO na trhu (elektromobily a spaľovacie vozidlá spolu).

*TCO je index celkových nákladov majiteľa vozidla. Používajú ho hlavne profesionáli a správcovia podnikových vozidiel za účelom optimalizácie nákladov.*

**ŠPECIFICKÉ VERZIE**



**DOKONALÁ PONUKA, KTORÁ IDEÁLNE ZODPOVEDÁ NOVEJ MOBILITE**

Svet sa mení a potreba riešenia mobilita sa stále vyvíja. So svojím modelom Spring Electric ponúka Dacia pragmatickú odpoveď na súčasné potreby trvalej a dostupnej mobility.

**VERZIA PRISPOSOBENÁ ZDIEĽANIU VOZIDLA**

Priemerná doba zdieľania vozidla je v Európe 40 minút na prejdenú vzdialenosť 8 km. Dacia dokonale reaguje na toto využitie: 100 % elektrický, jednoducho použiteľný, spoľahlivý a robustný. Naviac, jeho cenová úroveň z neho robí obzvlášť model pre zdieľanie auta a plnenie očakávaní od zákazníkov.

Dacia sa opiera o odbornosť, ktorú získala s projektom ZITY, službou na zdieľanie vozidla, ktorú prevádzkuje Skupina Renault a Ferrovial v Madride a v Paríži. Preto Spoločnosť Renault vyvinula špecifickú verziu Spring pre trh zdieľaných vozidiel. Je vopred pripravená pre zástavbu technologických operátorov, ktorí umožňujú geolokáciu a dovoľujú odomknúť/zamknúť vozidlo pomocou smartphone.

Táto verzia je k dispozícii v bielej a striebornej farbe a ponúknu ju s čiernym čalúnením a odolným poťahom sedadiel voči znečisteniu. Mimo iného bude vybavená DC dobíjaním, parkovacou kamerou a parkovacími senzormi vzadu. Vo vnútri bude mať šofér k dispozícii multimediálny systém s funkciou zrkadlenia smartphone vďaka Apple Car Play a Android Auto. Čo sa týka exteriéru, nebudú tu chýbať kolesá Flexwheel.

**SKUPINA RENAULT A NOVÁ MOBILITA**

Skupina Renault je kvalitným partnerom súkromných aj verejných účastníkov pri environmentálnych výzvach a znižovaní nákladov v mestách, ale tiež pri dostupnosti mobility. Ponuka 100 % elektrických vozidiel Skupiny Renault dokonale zodpovedá vývoju potrieb ich použitia ľuďmi a potrieb miest.

**ZDIEĽANÁ ELEKTROMOBILITA**

Zdieľanú a výrazne sa zvyšujúcu mobilitu tvorí 15 000 vozidiel 100 % elektricky jazdiacich v súčasnosti v Európe.

Skupina Renault s takmer 9 000 modelmi ZOE a Twizy, ktoré sú zapojené do rôznych operácií zdieľaných áut, je dnes svetovým lídrom zdieľania elektromobilov. Pôsobí vo väčšine európskych hlavných miest.

* **Ako prevádzkovateľ:**

V partnerstve so Spoločnosťou Ferrovial, španielskou Skupinou, ktorá sa špecializuje na služby a infraštruktúry, zriadila Spoločnosť Renault v roku 2017 v Madride službu zdieľaných áut ZITY, ktorá ma dnes vyše 360 000 aktívnych užívateľov. Do leta 2020 bola táto samoobslužná služba zdieľaných áut rozšírená na Parížsky región s 500 vozidlami Renault ZOE. Tri mesiace po jej zavedení ju využíva viac ako 22 000 osôb.

* **Ako partner prevádzkovateľov:**

Služby zdieľaných vozidiel vo viac ako 20 veľkých európskych a latinskoamerických mestách: Green Mobility v šiestich mestách v Dánsku, vo Švédsku a v Belgicku, Fetch v Amsterdame a ďalej Totem Mobi, ktorý ponúka zdieľanie vozidiel Renault Twizy v Marseille a Montpellier (Francúzsko).

**ÚŽITKOVÁ VERZIA CARGO**

Spring Electric Cargo je určená profesionálom a vybavená batožinovým priestorom zväčšeným o miesto pre zadné sedadlá, s plastovým poťahom podlahy a vnútorných podbehov, štyrmi upevňovacími okami a prepážkou, ktorá oddeľuje cestujúcich vpredu od nákladných priestorov. Nákladová dĺžka tejto špecifickej verzie je 1 033 mm pri objeme 800 litrov a užitočným nákladom 325 kg.

Spring Electric Cargo je k dispozícii s karosériou v bielej farbe a sériovou výbavou, ktorá zahŕňa manuálnu klimatizáciu, rádio (Bluetooth, USB port a predinštalovaný držiak na telefón), textilný poťah sedadiel, čierne vonkajšie kľuky a spätné zrkadielka, oceľové kolesá a puklice na kolesá.

**TECHNICKÉ PARAMETRE**

**ROZMERY**

Dĺžka: 3 734 mm

Šírka: 1 622 mm (1 770 mm vrátane spätných zrkadiel)

Výška: 1 516 mm

Rázvor kolies: 2 423 mm

Svetlá výška prázdneho vozidla: 150 mm

**MOTOR**

Elektromotor: 33 kW (44 k)

Batéria: 26,8 kWh

Dobíjanie AC až 6,6 kW/DC až 30 kW (na požiadanie)

Dojazd: 225 km WLTP/295 km WLTP CITY

Maximálna rýchlosť: 125 km/hod

**O ZNAČKE**

Dacia je značka, ktorá je súčasťou Skupiny Renault. Pôsobí v 44 krajinách, najmä v Európe a v krajinách Stredozemného mora. Vznikla v roku 1968 v Rumunsku. Skupina Renault ju kúpila a obnovila v roku 2004 modelom Dacia Logan. Dacia ponúka vozidlá s najlepším pomerom hodnota-cena na trhu. Vďaka svojím emblematickým modelom Logan, Sandero a Duster dosiahla značka mnohé komerčné úspechy. V roku 2019 vytvorila Dacia nový predajných rekord so 737 000 predanými vozidlami v priebehu tohto jediného roka. Teraz tvorí rodina Dacia viac ako 7 miliónov zákazníkov.

**Média kontakt:**

**Ivana Obadalová**

PR manažérka Renault Slovensko

0905 210 315

[ivana.obadalova@renault.sk](mailto:ivana.obadalova@renault.sk)